 Ce m-a convins sa-mi doresc sa particip la acest atelier?! Pai în primul rând, pasiunea mea pentru fotografie si dorinta de a-mi dezvolta abilitatile în acest domeniu Pentru mine, fotografia este cea care îmi ofera posibilitatea de a ma exprima liber într-un mod mult mai usor, este cea care ma îndeamna si ma ajuta sa fiu mult mai atenta la detalii, si cea care m-a îndreptat catre multe usi deschise De asemenea, ideea ca voi învata si tehnici de editare foto-video, a fost un plus pentru ca este foarte folositor în momentul în care fotografiezi sa ai habar despre cum ai putea sa te joci putin cu fotografiile ( sa le mai adaugi un efect, sa faci un colaj bun, sa mai decupezi ceva din poza, etc ) Trebuie sa recunosc ca una dintre motivatiile de a participa la Let's Go Digital! 2013, a fost si orasul în care se organizeaza festivalul Avându-mi radacinile undeva la 60 km departare de Cluj, am dezvoltat o pasiune atât pentru Cluj, cât si pentru Sibiu Sunt, dupa parerea mea, cele mai frumoase orase din România Poate si datorita oamenilor de-acolo ( care sunt total diferiti de bucuresteni ) am prins drag de aceste orase Revenind, gândul ca as putea sta 10 zile în Cluj, nu a putut decât sa ma bucure Un secret chiar planificam o excursie la Cluj, imediat ce se încheia perioada tezelor, adica exact în perioada festivalului, fapt ce mi-a demonstrat, înca o data, ca lucrurile nu sunt întâmplatoare si ca daca îti doresti ceva cu adevarat, va exista o cale prin care se va îndeplini În acelasi timp, nevoia constanta de a cunoaste oameni noi, diferiti, si dorinta de a-mi face prieteni, de a întâlni profesionisti ai domeniul care ma pasioneaza, mi-au intensificat motivatia de a ma înscrie Este o buna oportunitatea de a acumula experienta si de a-mi dezvolta cunostintele Nu în ultimul rând, ideea de lucru în echipa, mi-a adus întotdeauna zâmbetul pe buze Cu siguranta, se pot realiza lucruri foarte frumoase, de calitate si individual, însa atunci când lucrezi în echipa, exista alt farmec Scopul de a avea un rezultat bun formeaza o legatura mult mai strânsa între coechipieri În final, pot spune doar ca îmi doresc foarte tare sa particip la acest atelier si sa descopar atmosfera festivalului 